b'\n_START_ARTICLE_\nMogulski cesarji\n_START_PARAGRAPH_\nMogulski cesarji, Veliki Moguli, so med zgodnjim 16.  in do sredine 19. stoletja zgradili in vladali Mogulskemu imperiju na  indijskem podkontinetu,  na teritoriju, ki ustreza dana\xc5\xa1nje dr\xc5\xbeave Indijo, Pakistan, Afganistan in Banglade\xc5\xa1. Moguli so bili veja Timuridske dinastije  tur\xc5\xa1ko-mongolskega izvora v Srednji Aziji. Njihova mo\xc4\x8d je hitro upadala v 18. stoletju, ko so na koncu Britanci zadnjega cesarja odstavili  leta 1857 in ustanovili Britansko Indijo. _NEWLINE_V \xc4\x8dasu vladanja cesarja Aurangzeba je imperij obsegal najve\xc4\x8dje ozemlje in bil najve\xc4\x8dje svetovno gospodarstvo po GDP z dele\xc5\xbeem okoli 25% svetovnega  GDP.  Na islamskem \xc5\xa1ariatskem pravu temelje\xc4\x8da vladavina je kontrolirala obmo\xc4\x8dje Indijskega podkontinenta, ki se je razprostiralo med \xc4\x8citagongom (Chittagong) na vzhodu in  Kabulom ter Belu\xc4\x8distanom na zahodu, Ka\xc5\xa1mirjem na severu do obmo\xc4\x8dja reke  Kaveri na jugu._NEWLINE_V Mogulskem imperiju je po ocenah takrat \xc5\xbeivelo med 110 in 150 milijoni prebivalcev (\xc4\x8detrtina takratne svetovne populacije), na ozemlju ve\xc4\x8d kot 4 milijonov km2. Bil je najve\xc4\x8dji imperij, ki je takrat ostajal.\n_START_SECTION_\nDru\xc5\xbeinsko drevo\n_START_PARAGRAPH_\nDru\xc5\xbeinsko drevo za prvih sedem mogulskih cesarjev:'